钦定古今图书集成/明伦汇编/官常典/第645卷 > 元
## 钦定古今图书集成/明伦汇编/官常典/第645卷 > 元

元制，“分上中下三县，设达鲁花赤一员，尹、丞、簿、尉各
一员，典史二员。中县不置丞，典史减一。”

按：《元史百官志》：“诸县，至元三年，合并江北州县，六千
户之上者为上县，二千户之上者为中县，不及二千户者为下县。二十年，又定江淮以南三万户之上者
为上县，一万户之上者为中县，一万户之下者为下
县。上县，秩从六品，达鲁花赤一员，尹一员，丞一员，簿
一员，尉一员，典史二员。中县秩正七品，不置丞，馀悉”
如上县之制。下县秩从七品，置官如中县，民少事简
之地，则以簿兼尉。后又别置尉，尉主捕盗之事，别有
印。典史一员。巡检司秩九品，巡检一员。